Baziliko Sankta Francisko el Asizo

La Papa Baziliko Sankta Francisko situas en Asizo, en la itala regiono Umbrio, kaj estas Monda heredaĵo de Unesko ekde la jaro 2000.

Ĝi estas historia ligaĵo kun la sanktulo Francisko el Asizo, en ĝi distingiĝas du bazaj partoj: la Malsupra baziliko, malalta kaj malhela, kaj la Supra baziliko, spaca kaj luma. Tiu formo de la baziliko ankaŭ ricevis kristanan interpreton: la unua reprezentas la vivon de pentado, dum la dua estas simbolo de la gloro.

La baziliko estas parto de franciskana monumenta komplekso. Ĝi ankaŭ havas oratorion de la dua duono de la 15-a jarcento. Post la portalo ĝi havas la sanktan monaĥejon, kiu krom la komunumo de konventualaj franciskanoj, okupiĝantaj pri la zorgado de la baziliko, ĝi ankaŭ gastigas la Teologian Instituton de Asizo, la Instituton de Religiaj Sciencoj, Dokument-centron kaj gravan deponejon de dokumentoj kaj fonduso por la libroj pri franciskanaj temoj.

La baziliko havas gravecon el religia vidpunkto, estante la sidejo de la Franciskana Ordeno, kaj haltejo por multaj pilgrimantoj survoje al Romo, kaj ekde arta vidpunkto, havante verkojn kiel La vivo de Sankta Francisko en la freskoj de Giotto.

Kategorio:Gotikaj preĝejoj en Italio
Sankta Francisko el Asizo
Kategorio:Asizo
Kategorio:Minoritanoj